open-index/open-wikipedia-markdown huggingface dataset:
Imants Dulbergs

**Imants Dulbergs** (dzimis , miris ) bija latviešu šaha problēmists, desmitkārtīgs Latvijas čempions šaha kompozīcijā.

1954. gadā beidzis Jaunpiebalgas vidusskolu un iestājies fizkultūras institūtā, kuru beidzis 1959. gadā. Strādājis par fizkultūras skolotāju Valgundes un Kalnciema vidusskolās.

## Šaha kompozīcija
Kopš 1960. gada publicējis vairāk nekā 500 šaha uzdevumus. Lielākos panākumus guvis daudzvilču žanrā, septiņas reizes gūstot uzvaru Latvijas čempionātos un 1973. gadā izcīnot PSRS čempionāta sudraba medaļu. 1975. gadā viņam piešķirts PSRS sporta meistara nosaukums. Šaha kompozīcijas zelta fondā, FIDE albumos ir publicēti desmit viņa uzdevumi.

No 1975. līdz 1984. gadam Dulbergs ir bijis Latvijas PSR Šaha federācijas šaha kompozīcijas komisijas priekšsēdētājs. No 1999. līdz 2007. gadam Latvijas Šaha problēmistu biedrības žurnāla "d2-d4" galvenais redaktors.

### Uzdevuma piemērs

**Uzdevuma risinājums:**
: Tematisko mēģinājumu 1. Ka8? (draud 2. b8D#), atspēko 1. ... g1D! piesaistot bandinieku b7. Neder arī 1. Ka7? atbildes 1. ... Ld4+! dēļ.
: Tāpēc vispirms jāspēlē: 
: **1. Kc7! Tc1+** 
: **2. Zc3 Txc3+**
: **3. Kb8 Tcf3** Lai novērstu 4. Lf7+ Txf7 5. gxf7# tornis bija spiests atgriezties f vertikālē. Bet atrodoties uz f3 viņš aizsedz diognāli h1 — a8.
: **4. Ka8 Txa2+** 
: **5. Ta5 Txa5+** 
: **6. Kb8 Taf5** Arī otrs tornis spiests atgriezties f vertikālē, bet jau uz lauciņā f5. 
: **7. Lf7+ Txf7** Pēc šī novirzīšanas upura baltiem nekas vairs netraucē veikt galveno manevru.  
: **8. Ka8 ~** 
: **9. b8D#** 

## Atsauces

## Papildu literatūra
* 

## Ārējās saites
* I. Dulberga šaha kompozīcijas vietnē PDB
Ļubova Orlova

**Ļubova Orlova** (; dzimusi , mirusi ) bija krievu aktrise, dziedātāja un dejotāja, 20. gadsimta 30. gadu padomju filmu zvaigzne, PSRS Tautas skatuves māksliniece (1950).

## Dzīvesgājums
Dzimusi 1902. gada 29. janvārī Zveņigorodā, Maskavas guberņā, muižnieka Pjotra Orlova un viņa sievas Jevgēņijas Suhotinas ģimenē. Studēja Maskavas konservatorijā (1919—1922) un Maskavas teātra tehnikumā (1922—1925), pēc tam strādāja V. Nemiroviča-Dančenko vadītajā Maskavas muzikālajā teātrī. No 1926. gada bija precējusies ar latviešu izcelsmes PSRS Zemkopības Tautas komisariāta administratīvi-finansiālās pārvaldes priekšnieka vietnieku Andreju Bērziņu. Pēc viņa apcietināšanas un izsūtīšanas Orlova izšķīrās un 1933. gadā apprecējās ar kinorežisoru Grigoriju Aleksandrovu. Orlova tēloja galvenās lomas Aleksandrova filmās "Jautrie zēni" (1934), "Cirks" (1936), "Volga, Volga" (1938). Orlova kļuva par Staļina iemīļotāko aktrisi, divas reizes apbalvota ar Staļina prēmiju, saņēmusi goda nosaukumus.

Pēc Otrā pasaules kara beigām Orlova filmējās retāk. No 1947. gada strādāja par Maskavas padomes teātra (*Московский театр имени Моссовета*) aktrisi.

Mirusi 1975. gada 26. janvārī Maskavā no aizkuņģa dziedzera vēža, apglabāta Novodevičjes kapsētā.

## Kino lomas
* *Любовь Алёны* (1933) 
* *Петербургская ночь* (1934)
* *Весёлые ребята* (1934)
* *Цирк* (1936)
* *Наш цирк* (1937) 
* *Волга, Волга* (1938)
* *Ошибка инженера Кочина* (1939)
* *Светлый путь* (1940)
* *Боевой киносборник № 4* (1941)
* *Дело Артамоновых* (1941)
* *Одна семья* (1943)
* *Каспийцы* (1943)
* *Весна* (1947)
* *Встреча на Эльбе* (1949)
* *Мусоргский* (1950)
* *Композитор Глинка* (1952)
* *Русский сувенир* (1960)
* *Скворец и Лира* (1974)

## Atsauces

## Ārējās saites
Zemstilta upīte

**Zemstilta upīte** ir Baltijas jūrā ietekoša upe Ventspils pilsētas Staldzenē. Iztek no Zemstilta purva. Tek ziemeļrietumu virzienā.

## Atsauces
Jānis Zariņš

**Jānis Zariņš** var būt:

* Jānis Zariņš (1893—1979) — latviešu aktieris un režisors;
* Jānis Zariņš (1936—2000) — latviešu aktieris;
* Jānis Zariņš (dzimis 1996) — latviešu lauksaimnieks un politiķis;
* Jānis Zariņš (1913—2000) — latviešu tēlnieks.
Bertolds Englišs

**Bertolds Englišs** (;  Čehijas Silēzija —  Vīne) bija Austrijas šahists.

## Biogrāfija
Piedzimis Hocenplocas ciemā Čehijas Silēzijā (tagad Osoblahas ciems Bruntālas apriņķī Morāvijas-Silēzijas apgabalā Čehijā). Visu mūžu strādājis par tirdzniecības aģentu. 19. gadsimta beigās bijis viens no Austroungārijas vadošajiem šahistiem. 1879. gadā Leipcigā uzvarējis 1. Vācijas šaha savienības kongresā, apsteidzot Lūisu Paulsenu, un dalījis pirmo vietu Vīsbādenes šaha turnīrā ar Džozefu Blekbērnu un Ādolfu Švarcu. 1885. gadā Hamburgā dalījis otro vietu kopā ar Maksu Veisu un Zīgbertu Tarrašu; 1890. gadā zaudējis mačā Emanuelam Laskeram ar 1:4, bet 1896. gadā zaudējis Harijam Pilsberijam ar 0:5. Starptautiskajos šaha turnīros savstarpējās partijas ieguvis neizšķirtu bilanci arVilhelmu Steinicu (+1, -1, =4), un 1878. gada Parīzes šaha turnīrā uzvarējis Ādolfu Andersenu.

## Atsauces

## Ārējās saites
Ģula Makovecs

**Ģula Makovecs** (;  Arada — 1903. gads Budapešta) bija Ungārijas šahists un žurnālists.

## Biogrāfija
1880. gadu beigās un 1890. gadu sākumā bijis viens no Ungārijas vadošajiem šahistiem. 1890. gadā uzvarējis Grācas šaha turnīrā, apsteidzot Johanu Baueru, Emanuelu Laskeru un Georgu Marko. 1892. gadā Drēzdenē 7. Vācijas šaha kongresā dalījis 2.-3. vietu ar Moricu Porgesu (uzvarējis Zīgberts Tarrašs). 1893. gadā Budapeštā uzvarējis mačā Režē Čarouseku ar 3½:2½.

Beidzis Budapeštas universitātes juridisko fakultāti. No 1889. līdz 1895. gadam izdevis un rediģējis pirmo ungāru šaha laikrakstu *Budapesti Sakkszemle*. 1889. gadā bijis arī viens no Budapeštas šaha biedrības dibinātājiem. Miris 1903. gada decembrī.

## Atsauces

## Ārējās saites
Morics Porgess

**Morics Porgess** (;  Bohēmija —  Prāga) bija ebreju izcelsmes Čehijas šahists.

## Biogrāfija
Šahu iemācījies spēlēt trīspadsmit gadu vecumā. Ātri izveidojies par vienu no vadošajiem Prāgas un Vīnes šahistiem. 1882. gadā dalījis 4.—7. vietu Vīnes šaha turnīrā (uzvarējis Vincencs Hrubijs). 1892. gadā Drēzdenē 7. Vācijas šaha kongresā dalījis 2.—3. vietu ar Ģulu Makovecu (uzvarējis Zīgberts Tarrašs). 1898. gadā dalījis 16.-17. vietu Nirnbergas šaha turnīrā (uzvarēja Emanuels Laskers). Šī turnīra laikā uzzinājis, ka ir slims ar gastroenterītu, un turpmākajos gados šaha turnīros piedalījies reti. Vienīgi 1902. gadā nelielā četru šahistu turnīrā Karlsbādē palicis 3. vietā aiz Viktora Tīca and Davida Janovska. Pāragri miris no veselības problēmām.

## Atsauces

## Ārējās saites
Dauškāni

**Dauškāni** ir ciems Smiltenes novada Apes pagastā. Atrodas pagasta centrālajā daļā 2 km no pagasta centra Apes, 58 km no novada centra Smiltenes un 179 km no Rīgas.

Ciema dienvidu pusē atrodas Apes mototrase, kurā notiek tradicionālais Vaidavas kauss motokrosā.

## Atsauces
Viktors Tīcs

**Viktors Tīcs** (;  Rumburka —  Karlovi Vari) bija Čehijas šahists.

## Biogrāfija
Studējis Grācā un Vīnē, pēc augstskolas beigšanas strādājis kā nodokļu ierēdnis Prāgā. No 1890. gada strādājis Karlsbādē, ticis ievēlēts pilsētas domē, bet 1902. gadā atkāpies no civildienesta. Mūža pēdējos desmit gadus cietis no redzes problēmām.

Ar šahu iepazinies vidusskolā. Studiju laikā piedalījies Vīnes šaha turnīros, tajā pašā laikā daudz laika un spēka veltot šaha dzīves organizācijai. 1888. gada 1. martā bijis viens no "Jaunā Vīnes šaha kluba" () dibinātājiem un vadības komitejas dalībniekiem. Vēlākajos gados šaha turnīros piedalījies tikai Karlsbādē, kur 1902. gadā uzvarējis nelielā četru šahistu turnīrā, apsteidzot Davidu Janovski un Moricu Porgesu. Bijis četru Karlsbādes šaha turnīru organizators (1907, 1911, 1923, 1929), kuros piedalījušies tā laika spēcīgākie šahisti. Godinot Tīca piemiņu, viņa vārdā mūsdienās ir nosaukts Karlovi Vari šaha klubs.

## Atsauces

## Ārējās saites
2017. gada Tour Down Under

**2017. gada ''Tour Down Under*** bija [[šosejas riteņbraukšana]]s daudzdienu sacensības, kuras notika no 17. līdz 22. janvārim. Tā bija 19. reize, kad notika *Tour Down Under* sacensības un tās bija pirmās sacensības [[2017. gada UCI World Tour|2017. gada *UCI World Tour*]] kalendārā.

Sacensībās pirmoreiz uzvarēja ** braucējs [[Ričijs Ports]], kļūstot par kopvērtējuma līderi pēc otrās sacensību dienas, kad uzvarēja posmā kurš noslēdzās [[Parakomba|Parakombā]]. Ports guva otro uzvaru posmā ar augstāko kāpumu Vilungas kalnā, kopvērtējumā uzvarot ar 48 sekunžu pārsvaru. [[Estevans Čavess]] no ** finišēja otrais, abos Porta uzvarētajos posmos esot trešajā. Kopvērtējuma trešā vieta izšķīrās pēdējā posmā. [[Džejs Makārtijs]] (**) atpalika no [[Neitans Hāss|Neitana Hāsa]] (**) trīs sekundes, bet Makārtijs uzvarēja pirmajā sprinta starpfinišā, iegūstot trīs kopvērtējuma bonusa sekundes, sprintā izmantojot komandas biedra, pasaules čempiona, [[Peters Sagans|Petera Sagana]] palīdzību. Makārtijam un Hāsam finišējot ar vienādu laiku kopvērtējumā, trešo vietu pēc papildu rādītājiem ieguva Makārtijs.

No citām sacensību klasifikācijām sprinta klasifikācijā uzvarēja Čavesa ** komandas biedrs [[Keilebs Jūans]], uzvarot četros no sešiem sacensību posmiem, kļūstot par trešo sportistu a šādu panākumu aiz tautieša [[Robijs Makjūens|Robija Makjūena]] (2002) un [[Andrē Greipels|Andrē Greipela]] (2008). Kalnu karaļa klasifikācijā pēdējā dienā uzvarēja [[Tomass de Gents]] (**), gūstot punktus pirmajā kāpumā Montefiores kalnā, pārņemot vadību no Porta. Jauno braucēju klasifikācijā uzvarēja kolumbietis [[Honatans Restrepo]] no **, kopvērtējumā finišējot desmitais, bet komandu klasifikācijā uzvarēja vienīgā nacionālā izlase, *UniSA–Australia*.

== Komandas ==
Tā kā *Tour Down Under* bija *UCI World Tour* sacensības, visas 18 UCI *WorldTeam* komandas tika ielūgtas un dalība tām bija obligāta. Papildus uzaicināta ir vēl viena komanda: *UniSA–Australia''.

## Maršruts

## Posmi
### 1. posms

### 2. posms

### 3. posms

### 4. posms

### 5. posms

### 6. posms

## Rezultāti
### Kopvērtējums

## Atsauces

## Ārējās saites

* 
*
Zimbabves futbola izlase

**Zimbabves futbola izlase** ir nacionālā futbola komanda, kas pārstāv Zimbabvi starptautiskās sacensībās. To pārvalda Zimbabves Futbola asociācija (ZIFA). Zimbabves izlase ne reizi nav kvalificējusies FIFA Pasaules kausa finālturnīram. Āfrikas Nāciju kausa finālturnīros piedalījusies sešas reizes, visas reizes neizkļūstot no grupas.

Zimbabves izlases vēsturei pieskaita arī laiku līdz 1964. gadam, kad tā startēja kā Dienvidrodēzijas futbola izlase, un laiku no 1965. līdz 1980. gadam, kad pastāvēja Rodēzijas futbola izlase.

## Pasaules čempionātos
* 1930–1966 — *Nepiedalījās*
* 1970 — *Nekvalificējās* (no Āzijas/Okeānijas zonas)
* 1974–1978 — *Nepiedalījās*
* 1982–2014 — *Nekvalificējās*
* 2018 — *Izslēgta no kvalifikācijas*
* 2022 — *Nekvalificējās*
* 2026 — *[[2026. gada FIFA Pasaules kausa kvalifikācija — CAF zona|Nekvalificējās]]*

## Āfrikas Nāciju kausā
* 1957–1980 — *Nepiedalījās*
* 1982–2002 — *Nekvalificējās*
* 2004 — Grupu turnīrs
* 2006 — Grupu turnīrs
* 2008–2015 — *Nekvalificējās*
* 2017 — Grupu turnīrs
* 2019 — Grupu turnīrs
* 2021 — Grupu turnīrs
* 2023 — *Izcieta FIFA diskvalifikāciju*
* 2025 — Grupu turnīrs

## Atsauces

## Ārējās saites

* Oficiālā Zimbabves Futbola asociācijas vietne 
* Zimbabves izlase FIFA vietnē
Ugandas futbola izlase

**Ugandas futbola izlase** ir nacionālā futbola komanda, kas pārstāv Ugandu starptautiskās sacensībās. To pārvalda Ugandas Futbola asociāciju federācija (FUFA). Ugandas izlase ne reizi nav kvalificējusies FIFA Pasaules kausa finālturnīram. Āfrikas Nāciju kausa finālturnīros piedalījusies 8 reizes, labākais sasniegums — 2. vieta 1978. gadā.

## Pasaules čempionātos
* 1930–1974 — *Nepiedalījās*
* 1978 — *Nekvalificējās*
* 1982 — *Izstājās*
* 1986–1990 — *Nekvalificējās*
* 1994 — *Izstājās*
* 1998–2014 — *Nekvalificējās*
* 2018–2022 — *Nekvalificējās*
* 2026 - *[[2026. gada FIFA Pasaules kausa kvalifikācija — CAF zona|Nekvalificējās]]*

## Āfrikas Nāciju kausā
* 1957–1959 — *Nepiedalījās*
* 1962 — 4. vieta
* 1963 — *Izstājās*
* 1965 — *Nekvalificējās*
* 1968 — Grupu turnīrs
* 1970 — *Nekvalificējās*
* 1972 — *Nekvalificējās*
* 1974 — Grupu turnīrs
* 1976 — Grupu turnīrs
* 1978 — 2. vieta
* 1980 — *Izstājās*
* 1982 — *Izstājās*
* 1984–1988 — *Nekvalificējās*
* 1990 — *Izstājās*
* 1992–2015 — *Nekvalificējās*
* 2017 — Grupu turnīrs
* 2019 — Astotdaļfināls
* 2021 — *Nekvalificējās*
* 2023 — *Nekvalificējās*
* 2025 — Grupu turnīrs

## Ārējās saites

* Oficiālā Ugandas Futbola asociāciju federācijas vietne
* Ugandas izlase FIFA vietnē
Peļļi

**Peļļi** ir ciems Smiltenes novada Apes pagastā. Atrodas pagasta ziemeļaustrumu daļā 18 km no pagasta centra Apes, 68 km no novada centra Smiltenes un 190 km no Rīgas.

Apdzīvotā vieta atrodas nomaļus no valsts nozīmes autoceļiem.

## Atsauces
Raudas

**Raudas, raudu ģints** (*Rutilus*) ir sapalu dzimtas (*Leuciscidae*) ģints, kas apvieno 9 mūsdienās dzīvojošas sugas, no kurām vislabāk zināmā suga ir parastā rauda. Šīs ģints sugas ir plaši izplatītas Eirāzijā, sākot ar Rietumeiropu un beidzot ar Sibīrijas austrumiem. Tās visas ir sastopamas Eiropā, kā arī gandrīz puse mājo Āzijā. Lielākā sugu dažādība novērojama upju baseinos no Egejas jūras līdz Laptevu jūrai, Melnās, Azovas un Kaspijas jūras upju baseinus iekļaujot. 

Zinātniskais nosaukums — *Rutilus* — atvasināts no latīņu valodas un latviski nozīmē "sarkans, zeltaini sarkans, sarkanīgi dzeltens". Raudām ļoti līdzīgi izskatās ruduļi. Šo ģinšu sugas var viegli atšķirt pēc mutes — ruduļiem mute ir pavērsta uz augšu, kas tiem ļauj bez piepūles uzlasīt barību (dažādus ūdens kukaiņus) no ūdens virsmas.

## Latvijā
Latvijā sastopama viena raudu ģints suga — rauda (*Rutilus rutilus*), kas ir viena no visizplatītākajām saldūdens zivīm. Tā sastopama daudzās upēs un ezeros, kā arī jūras piekrastē, īpaši upju grīvu tuvumā, toties nelielos, stipri aizaugušos, slēgtos ezeros parasti nav sastopama.

## Sistemātika
***Raudu ģints**  (*Rutilus*)
**Austrijas rauda (*Rutilus meidingeri*)
**Donavas rauda (*Rutilus pigus*)
**Kaspijas kutums (*Rutilus kutum*) 
**Kutums (*Rutilus frisii*)
**Rauda (*Rutilus rutilus*)
**Savas rauda (*Rutilus virgo*)
**Vobla (*Rutilus caspicus*)
**Volvi rauda (*Rutilus stoumboudae*)
**Taraņs (*Rutilus heckelii*)

## Atsauces
Ruduļi

**Ruduļi, ruduļu ģints** (*Scardinius*) ir sapalu dzimtas (*Leuciscidae*) ģints, kas apvieno 10 mūsdienās dzīvojošas sugas, no kurām vislabāk zināmā suga ir parastais rudulis. Gandrīz visas sugas mājo Eiropā, no tām dažas sastopamas arī Āzijā, un tikai viena suga ir endēma Rietumāzijai — Antālijas rudulis (*Scardinius elmaliensis*), kurš izplatīts tikai Turcijā.

Ruduļiem ļoti līdzīgas izskatās raudas. Šo ģinšu sugas var viegli atšķirt pēc mutes — ruduļiem mute ir pavērsta uz augšu, kas tiem ļauj bez piepūles uzlasīt barību (dažādus ūdens kukaiņus) no ūdens virsmas.

## Latvijā
Latvijā sastopama viena ruduļu ģints suga — rudulis (*Scardinius erythrophthalmus*). Tas Latvijā sastopams daudzāsupēs un ezeros, kā arī jūras piekrastē, īpaši upju grīvās. Nelielās upītēs un nelielos vai stipri aizaugušos, slēgtos ezeros parasti nav sastopams.

## Sistemātika
***Ruduļu ģints** (*Scardinius*)
**Adrijas rudulis (*Scardinius hesperidicus*)
**Albānijas rudulis (*Scardinius knezevici*)
**Antālijas rudulis (*Scardinius elmaliensis*)
**Dalmācijas rudulis (*Scardinius dergle*)
**Grieķijas rudulis (*Scardinius acarnanicus*)
**Iliki rudulis (*Scardinius graecus*)
**Itālijas rudulis (*Scardinius scardafa*)
**Neretvas rudulis (*Scardinius plotizza*)
**Rudulis (*Scardinius erythrophthalmus*)
**Rumānijas rudulis (*Scardinius racovitzai*)

## Atsauces
Karūsas

**Karūsas, karūsu ģints** (*Carassius*) ir karpu dzimtas (*Cyprinidae*) ģints, kas apvieno 5 mūsdienās dzīvojošas sugas. Karūsu izplatība aptver plašu reģionu Eirāzijā, un tās mājo daudz tālāk uz rietumiem nekā karpas. Kopumā lielākā sugu dažādība sastopama Āzijā.

## Latvijā
Latvijā sastopamas divas savvaļas karūsu ģints sugas — karūsa (*Carassius carassius*) un sudrabkarūsa (*Carassius gibelio*), kā arī iemīļota akvāriju iemītniece ir dekoratīvā zelta zivtiņa jeb zelta karūsa (*Carassius auratus*). Karūsa Latvijas saldūdeņos ir viena no visizplatītākajām zivju sugām. Tā sastopama daudzās upēs un vairumā ezeru un dīķu, kā arī jūrā upju grīvu rajonos. Toties sudrabkarūsa Latvijā ievesta 1948. gadā un ielaista daudzos ezeros un dīķos. Palu laikā no dīķsaimniecībām mēdz nonākt ar tām savienoto upju baseinos. Gadu gaitā vairākos ezeros un citās ūdenstilpēs izveidojušās sudrabkarūsu populācijas.

## Sistemātika
***Karūsu ģints** (*Carassius*)
**Karūsa (*Carassius carassius*)
**Japānas baltā karūsa (*Carassius cuvieri*)
**Japānas sudrabkarūsa (*Carassius langsdorfii*) 
**Sudrabkarūsa (*Carassius gibelio*)
**Zelta karūsa (*Carassius auratus*)

## Atsauces

## Ārējās saites
*Phylogeny and biogeographic history of the cyprinid fish genus Carassius (Teleostei: Cyprinidae) with focus on natural and anthropogenic arrivals in Europe
Rumpāni

**Rumpāni** ir ciems Smiltenes novada Apes pagastā. Atrodas pagasta austrumu daļā 10 km no pagasta centra Apes, 60 km no novada centra Smiltenes un 182 km no Rīgas.

Apdzīvotā vieta atrodas netālu no autoceļa A2, Vaidavas upes krastā.

## Atsauces
Ipso facto

***Ipso facto*** () ir latīņu valodas frāze, ko filozofiski lieto tāda notikuma apzīmēšanai, kas ir kāda cita notikuma tiešas sekas, nevis pastarpināts rezultāts no kādiem citiem notikumiem. Šī frāze atšķirama no latīņu valodas izteiciena *per se* ("pats par sevi").   
 
Piemēram, "par piederīgu pie Latvijas Republikas pilsoņu kopuma *ipso facto* tika atzītas personas, kuras saskaņā ar 1919. gada 23. augusta "Likuma par pavalstniecību" 1. pantu skaitījās Latvijas Republikas pilsoņi, bet nebija šīs tiesības realizējušas".
Sapalu dzimta

**Sapalu dzimta** (*Leuciscidae*) ir viena no karpveidīgo kārtas (*Cypriniformes*) dzimtām, kas apvieno apmēram 570 saldūdens zivju sugas un kas tiek iedalītas apmēram 90 ģintīs. Tās ir plaši sastopamas Eirāzijā un Ziemeļamerikā, bet lielākā sugu dažādība sastopama Vidusjūras piekrastes upēs. Sapalu dzimtas sugas var iedalīt divās lielās grupās: sapalu grupā un mailīšu grupā. Balstoties uz ģenētiskajiem atklājumiem, 2016. gadā tika izdalīta sapalu dzimta. Pirms tam šī zivju grupa tika sistematizēta kā karpu dzimtas apakšdzimta. 

Sapalu dzimta pirms apmēram 83,3 miljoniem gadu krīta periodā atdalījās no līņu dzimtas (*Tincinae*), bet sapalu grupai un mailīšu grupai kopīgs priekštecis dzīvoja pirms apmēram 70,7 miljoniem gadu. 

## Latvijā
Latvijā mājo 13 sapalu dzimtas sugas — ausleja (*Leucaspius delineatus*), ālants (*Leuciscus idus*), baltais sapals (*Leuciscus leuciscus*), salate (*Leuciscus aspius*), sapals (*Squalius cephalus*), kaze (*Pelecus cultratus*), mailīte (*Phoxinus phoxinus*), plaudis (*Abramis brama*), plicis (*Blicca bjoerkna*), rauda (*Rutilus rutilus*), rudulis (*Scardinius erythrophthalmus*), spāre (*Ballerus ballerus*) un vimba (*Vimba vimba*). Šo sugu zivis sastopamas daudzās upēs un ezeros, kā arī jūras piekrastē, upju grīvu rajonos. Iespējams, Latvijā sastopama arī apakšmute (*Chondrostoma nasus*), tā kā šī suga mājo Lietuvā un Baltkrievijā, ar kurām Latvijai ir kopēji vairāki lielo upju baseini.

## Sistemātika
**Sapalu dzimta** (*Leuciscidae*)

## Atsauces

## Ārējās saites
*Bold Systems: Leuciscinae
Andrejs Bērziņš (padomju darbinieks)

**Andrejs Bērziņš** (, 1893—1951) bija padomju saimnieciskais darbinieks.

## Dzīvesgājums
Dzimis 1893. gada 23. janvārī Majoros zvejnieka Kaspara Bērziņa ģimenē. Mācījās lauksaimniecības skolā, ieguva mērnieka-agronoma diplomu. 1914. gadā uzsāka studijas Rīgas Politehniskajā institūtā, bet 1916. gada augustā tika iesaukts Krievijas impērijas armijā. Dienēja 1. studentu bataljonā, no 1917. gada jūlija mācījās Maskavas praporščiku skolā.
Pēc Krievijas pilsoņu kara beigām palika dzīvot Padomju Krievijā. Strādāja PSRS Zemkopības Tautas komisariātā (*Наркомзем*), bija administratīvi-finansiālās pārvaldes priekšnieka vietnieks, atbildīgs par lauku saimniecību kreditēšanu. 1926. gadā apprecējās ar Maskavas Muzikālā teātra aktrisi Ļubovu Orlovu (1902—1975). 

1930. gadā Andreju Bērziņu apcietināja čekisti (tolaik *ОГПУ*) sakarā ar piederību Darba zemnieku partijai un 1931. gadā izsūtīja uz Kazahijas APSR. Sieva viņu drīz vien pameta un 1933. gadā apprecējās ar režisoru Grigoriju Aleksandrovu un kļuva slavena pēc galvenās lomas filmā "Jautrie zēni".
NKVD "Latviešu operācijas" laikā viņu 1938. gadā no jauna apcietināja, tomēr nenogalināja. Līdz pat Otrā pasaules kara beigām A. Bērziņš pavadīja Gulaga nometnē.

Pēc atbrīvošanas no nometnes atgriezās Latvijā, kur mira no vēža 1951. gadā.

## Atsauces
2017. gada Abu Dhabi Tour

**2017. gada ''Abu Dhabi Tour*** bija [[šosejas riteņbraukšana]]s daudzdienu sacensības, kuras notika no 23. līdz 26. februārim. Tā bija trešā reize, kad notika *Abu Dhabi Tour* un tās bija trešās sacensības [[2017. gada UCI WorldTour|2017. gada *UCI World Tour*]] kalendārā un pirmā reize, kad tās iekļautas *UCI World Tour* kalendārā.

Trešā posma finišs *Jebel Hafeet* kalnā izrādījās izšķirošs kopvērtējuma noteikšanai, bet sprinta posmos uzvarēja [[Marks Kevendišs]] (**), [[Marsels Kitels]] (**) un [[Keilebs Jūans]] (**). 2013. gada pasaules čempions [[Rui Košta (riteņbraucējs)|Rui Košta]], pārstāvot ** komandu, veica izšķirošo izrāvienu kopā ar ** pārstāvi [[Iļnurs Zakarins|Iļnuru Zakarinu]], ar ko divatā ieradās finišā, kur sprintā pārāks bija Košta, iegūstot arī bonusa sekundes, kas kopvērtējumā nodrošināja četru sekunžu pārsvaru. Pjedestālu noslēdza ** braucējs [[Toms Dimulēns]], kurš kāpumā mēģināja duetu noķert, bet atpalika desmit sekundes.

Ar finišā iegūto pirmo, otro un trešo vietu sprinta posmos Kevendišs pārliecinoši uzvarēja punktu klasifikācijā. No citām klasifikācijām jauno braucēju klasifikācijā uzvarēja Kitela komandas biedrs [[Žiljēns Alafilips]], kurš pēdējā dienā pakāpās četras vietas, izmantojot triju sekunžu bonusu par uzvaru vienā no starpfinišiem [[Jasmarinas trase|Jasmarinas trasē]], paceļoties no devītās uz piekto vietu absolūtajā kopvērtējumā. Pēdējā dienā savas pozīcijas uzlaboja arī ** pārstāvis [[Patriks Konrāds]], kurš uzvarēja starpfinišu klasifikācijā, uzvarot divos sprintos un vienā piekāpjoties Alafilipam. Ar astoņām bonusa sekundēm viņš kopvērtējumā pacēlās no 24. uz desmito vietu. Komandu klasifikācijā uzvarēja Koštas **.

== Komandas ==
Tā kā sacensības bija jaunums *UCI World Tour* kalendārā, tika ielūgtas visas *UCI WorldTeam* komandas, bet dalība nebija obligāta. Sacensībās piedalījās sešpadsmit no astoņpadsmit *WorldTeam* komandām; visas izņemot ** un *''. Piedalījās arī četras UCI profesionālās kontinentālās komandas.

## Maršruts

## Posmi
### 1. posms

### 2. posms

### 3. posms

### 4. posms

## Rezultāti
### Kopvērtējums

## Atsauces

## Ārējās saites

* 
*
Latvijas čempionāts šaha kompozīcijā

**Latvijas čempionāts šaha kompozīcijā** ir konkurss, kurā tiek vērtētas noteiktā laika periodā publicētas (sastādītas) šaha kompozīcijas un noskaidroti Latvijas labākie šaha problēmisti dažādos šaha kompozīcijas žanros.

## Vēsture
Jau 1937. gadā Latvijas Šaha problēmistu biedrība rīkoja nacionālu konkursu, tomēr pirmoreiz čempionāta formā Latvijas šaha problēmistu sacensības notika tikai 1950. gadā. Pēc neatkarības atgūšanas vairāku objektīvu iemeslu dēļ interese par šaha kompozīciju ir samazinājusies. Mūsdienu datorprogrammas šaha uzdevumu spēj atrisināt dažās sekundēs, tādēļ jau par vēsturi kļuvis plašu auditoriju aptverošs šaha kompozīcijas popularizēšanas veids — risināšanas konkursi laikrakstos un žurnālos. Mūžībā aizgājusi paaudze, kuru ar šaha kompozīciju nodarboties iedvesmoja brāļu Jāņa un Kārļa Bētiņu un Hermaņa Matisona panākumi vēl pirmskara Latvijā. Tāpēc kopš 2002. gada Latvijas šaha čempionāti šaha kompozīciju sastādīšanā pagaidām nenotiek.

## Norises kārtība
Katrā kompozīcijas žanrā čempionātu dalībnieki iesniedz vienlaikus vairākas noteiktā laika posmā sastādītas kompozīcijas. Tiesnesis iesniegtās kompozīcijas sarindo pēc to kvalitātes. Kompozīcijām piešķir punktu skaitu, labākajai vislielāko, bet katrai nākamajai — par vienu punktu mazāk. Dalībnieks, kura kompozīcijas ieguvušas attiecīgā žanrā lielāko punktu summu, kļūst par šī žanra čempionu.

Pirmajā (1950) un otrajā (1951. gadā) čempionātā pusfinālā katrā žanrā (divvilčos un trīsvilčos) ar trim nepublicētiem uzdevumiem varēja piedalīties visi republikas problēmisti, kas bija guvuši atzinības šaha kompozīciju konkursos. Finālā katrā žanrā tiesneši  R. Kofmans un L. Zagoruiko iedalīja 15 labākos uzdevumus, kurus novērtēja šādi: 15 punkti — 1. vieta, 14 punkti — 2. vieta utt. No trešā līdz sestajam čempionātam problēmisti varēja tiem iesniegt gan nepublicētus, gan pēc iepriekšējā čempionāta publicētus uzdevumus. No 7. čempionāta — tikai publicētās šaha kompozīcijas.

## Latvijas čempioni šaha kompozīcijā

## Skatīt arī
* Latvijas čempionāts šaha kompozīciju risināšanā

## Atsauces
2017. gada Parīze—Nica

**2017. gada Parīze—Nica** bija šosejas riteņbraukšanas daudzdienu sacensības, kuras notika no 5. līdz 12. martam. Tā bija 75. reize, kad notika Parīze—Nica sacensības un tās bija sestās sacensības 2017. gada ''UCI World Tour'' kalendārā.

Sacensībās piekto reizi sešos gados uzvarēja **' pārstāvis, šoreiz tas bija [[Serhio Enao]], kurš spēja atbildēt **' pārstāvošā Alverto Kontadora izrāvienam pēdējā posmā, kopvērtējumā uzvarot tikai ar divu sekunžu pārsvaru. Pirms pēdējā posma Kontadors atpalika 31 sekundi, bet pēdējā posmā kopā ar **' braucēju [[Davids de la Kruss|Davidu de la Krusu]] un [[Marks Solers|Marku Soleru]] no **' bija izveidojis atrāvienu, iegūstot arī bonusa sekundes starpfinišā. Posmā Kontadors zaudēja de la Krusam, kas maksāja arī četras bonusa sekundes un izšķīra kopvērtējumu Enao labā. Pjedestālu noslēdza de la Krusa komandas biedrs Denjels Mārtins, 30 sekundes aiz Enao.

**' uzvarēja komandu klasifikācijā, bet tās pārstāvis [[Žiljēns Alafilips]] finišēja piektais kopvērtējumā, esot vadībā trīs sacensību dienas. Alafilips uzvarēja jauno braucēju klasifikācijā un četros posmos finišējot pirmajā pieciniekā, ieskaitot uzvaru individuālajā braucienā arī punktu klasifikācijā. Kalnu braucēju klasifikācijā otro gadu pēc kārtas uzvarēja **' komanda, kuru pārstāvēja Lilians Kalmežāns.

Sacensībās startēja arī Latvijas sportists Gatis Smukulis, pārstāvot ** komandu. Smukulis kopvērtējumā finišēja 118. vietā, bet augstākā vieta (39) tika iegūta pirmajā posmā, kad Gatis iesaistījās atrāvienā.

## Komandas
Tā kā Parīze—Nica bija UCI Pasaules tūres sacensības, visas 18 UCI *WorldTeam* komandas tika ielūgtas un dalība tām bija obligāta. Papildus tika uzaicinātas četras UCI profesionālās kontinentālās komandas.

## Maršruts

## Posmi
### 1. posms

### 2. posms

### 3. posms

### 4. posms

### 5. posms

### 6. posms

### 7. posms

### 8. posms

## Rezultāti
### Kopvērtējums

## Atsauces

## Ārējās saites

* 
*
Siguldas katoļu baznīca

**Siguldas Jēzus Sirds Romas katoļu baznīca** ir Romas katoļu Rīgas metropolijas Rīgas arhidiecēzes draudzes baznīca. Tā atrodas Siguldas novada centrā Siguldā, Raunas ielā 8.

## Vēsture
Siguldas Romas katoļu baznīcu sāka būvēt 1995. gadā, izmantojot arhitektes Maijas Krastiņas projektu. Ēku iesvētīja jau 1996. gada 22. septembrī. Baznīca veltīta Vissvētākās Jēzus Sirds godam. Galvenajā altārī ir atbilstoša svētbilde, kas ir mākslinieka Šēnberga gleznas kopija.

Siguldas katoļu baznīcā kopš tās iesvētīšanas par prāvestiem ir kalpojuši priesteri Bernards Kublinskis, Ronalds Melkers un Rihards Rasnacis.

## Draudze
Draudzi kopš 2024. gada jūlija apkalpo prāvests Elvis Rudovičs. 

Baznīcā regulāri notiek dievkalpojumi, kā arī citi pasākumi, kas domāti ne tikai draudzei, bet arī pilsētai un tās viesiem. Labās akustikas dēļ dievnamā labprāt uzstājas dažādu stilu mūziķi.

No Siguldas katoļu baznīcas ikdienā tiek raidītas dievkalpojumu tiešraides internetā.

## Informācija par draudzes aktivitātēm
Facebook: SiguldasDraudze 

Twitter: @siguldasdraudze

## Atsauces
Uztura bagātinātāji

[250px|thumb|right|[Želatīns|Želatīna kapsulās iepildīta mencu aknu eļļa, ko lieto A un D vitamīna trūkuma gadījumā]]

**Uztura bagātinātāji** ir pārtikas produkti parastā uztura papildināšanai koncentrētu uzturvielu (vitamīnu un minerālvielu) veidā vai citas vielas, kurām ir uzturvērtība vai fizioloģiska ietekme, atsevišķi vai kombinācijās. Uztura bagātinātājus realizē noteiktās devās kapsulās, pastilās, tabletēs, dražejās un citos līdzīgos veidos, pulvera maisiņos, ampulās, pilināmās pudelītēs un citā līdzīgā šķidruma un pulvera veidā, kas paredzēts lietošanai mazā un nomērītā daudzumā.

Latvijas iedzīvotājiem uzturā visvairāk raksturīgs joda, fluora, selēna, kalcija, folskābes, B<sub>12</sub>, C un E vitamīnu, kā arī ω-3 taukskābju trūkums. 2012. gadā Latvijā Pārtikas un veterinārā dienesta datubāzē bija iekļauti mazliet vairāk nekā 4000 uztura bagātinātāju, no kuriem aptuveni 85% bija reģistrēti pēdējos piecos gados (2011. gadā — 717, 2010. gadā — 541, 2009. gadā — 440, 2008. gadā — 883, bet 2007. gadā — 1095 jauni uztura bagātinātāji), savukārt 13,5% ražoti Latvijā (visvairāk SIA Aptiekā — 143, Silvanolā — 77 un Inovatīvo biomedicīnas tehnoloģiju institūtā — 55 uztura bagātinātāji).

## Atsauces

## Ārējās saites
* Uztura bagātinātāju reģistrs. Pārtikas un veterinārais dienests.
2017. gada Cadel Evans Great Ocean Road Race

**2017. gada ''Cadel Evans Great Ocean Road Race*** bija [[šosejas riteņbraukšana]]s viendienas sacensības, kuras notika 29. janvārī. Tā bija trešā reize, kad notika *Cadel Evans Great Ocean Road Race* sacensības un tās bija otrās sacensības [[2017. gada UCI World Tour|2017. gada *UCI World Tour*]] kalendārā un pirmā reize, kad tās iekļautas *UCI World Tour* kalendārā.

Finiša sprintā no nelielas grupas uzvarēja ** pārstāvis [[Nikiass Arnts]], pārspējot austrāliešus [[Saimons Gerenss|Saimonu Gerensu]] (**) un [[Kemerons Maiers|Kemeronu Maieru]], kurš pārstāvēja Austrālijas izalsi.

== Komandas ==
Tā kā sacensības bija jaunums *UCI World Tour* kalendārā, tika ielūgtas visas *UCI WorldTeam* komandas, bet dalība nebija obligāta. Sacensībās piedalījās trīspadsmit no astoņpadsmit *WorldTeam'' komandām. Piedalījās arī četras UCI profesionālās kontinentālās komandas un Austrālijas nacionālā izlase.

## Rezultāti

## Atsauces

## Ārējās saites

* 
*
Zalcmanis

**Zalcmanis** var būt uzvārds. Cilvēki ar šo uzvārdu:

* Jānis Zalcmanis (1887—1971) — latviešu rēderis;
* Kalvis Zalcmanis (1940—2023) — latviešu kinooperators.

## Skatīt arī
* Zalcmans
Nikolajs Kauķītis

**Nikolajs Kauķītis** (1915. gads — 1977. gads) bija Latvijas dzejnieks, žurnālists un šahists.

## Biogrāfija
1930. gadu beigās bijis pazīstams kā dzejnieks. Publicējies vairākos Rīgas un citu Latvijas pilsētu izdevumos, uzstājies presē arī ar polemiskiem rakstiem.

Otrā pasaules kara laikā bijis Sarkanās armijas rindās. Bijis 201. latviešu strēlnieku divīzijas un 43. gvardes latviešu strēlnieku divīzijas avīzes "Latviešu strēlnieks" redaktors (avīze iznāca no 1941. gada oktobra līdz 1956. gada jūlijam).

Pēc kara publicējies žurnālos "Bērnība", "Zvaigzne", rakstījis galvenokārt par karā pieredzēto. 1960. gadā kļuvis par Latvijas PSR Žurnālistu savienības biedru.

No 1930. gadu beigām līdz 1940. gadu vidum regulāri piedalījies Latvijas šaha turnīros. 1937. gadā piedalījies 7. Latvijas šaha kongresa blakusturnīrā. 1939. gadā Latvijas ātrspēles meistarībā uzvarējis Ķīmiskās rūpniecības strādnieku arodbiedrības atlases turnīrā. Trīs reizes piedalījies Latvijas šaha čempionātos, kur augstāko vietu izcīnījis Latvijas PSR spēcīgāko šahistu turnīrā 1944. gadā, kad bijis vienīgais, kas nospēlēja neizšķirti ar turnīra uzvarētāju Voldemāru Mežgaili. 1944./1945. gadumijā Rīgā piedalījies Latvijas un Igaunijas šahistu turnīrā, kurā palicis pēdējā vietā (uzvarējis Pauls Keress). Vēlākajos gados nopietnos šaha turnīros piedalījies reti.

## Vietas Latvijas šaha čempionātā
* 1944. gads — 5. vieta.
* 1945. gads — 9.-11. vieta.
* 1946. gads — izstājies pēc 8. kārtas.

## Atsauces

## Literatūra
* Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.

## Ārējās saites
Pīters Ustinovs

**Sers Pīters Ustinovs** (, pilnajā vārdā **Pīters Aleksandrs fon Ustinovs** (); dzimis , miris ) bija angļu aktieris, režisors, dramaturgs, rakstnieks un scenāriju autors, publicists, producents, kā arī radio un TV personība.

Ustinovs savas karjeras laikā ieguvis daudzas balvas, tai skaitā divas Amerikas Kinoakadēmijas balvas kā labākais aktieris otrā plāna lomā filmās "Spartaks" (1960) un "Topkapi" (1964). Par otrā plāna lomu filmā *[[Quo Vadis]]* (1951) ieguvis Zelta globusa balvu. Trīs reizes ieguvis ''Emmy'' balvu — pa lomām TV seriālā *[[Omnibus]]* (1952), TV filmā *[[Barefoot in Athens]]* (1966) un TV filmā *[[A Storm in Summer]]* (1970). 1959. gadā ieguvis ''Grammy'' balvu par ierakstu bērniem.

Starp Ustinova pazīstamākām lomām bija arī detektīva Erkila Puaro loma vairākās kino un televīzijas filmās, tai skaitā filmā *[[Death on the Nile (1978. gada filma)|Death on the Nile]]* (1978).

Būdams sabiedriski aktīvs intelektuālis, Ustinovs bija UNICEF Labās gribas sūtnis, kā arī Pasaules Federālistu kustības priekšsēdētājs.

Ustinovs devās uz Berlīni UNICEF misijā 2002. gadā, lai pirmo reizi apmeklētu *[[United Buddy Bears]]* loku, kas pirmo reizi sludina miermīlīgāku pasauli visām nācijām, kultūrām un reliģijām. Viņš bija apņēmies panākt, ka arī Irāka tiktu pārstāvēta šajā aptuveni 140 valstu lokā.

## Atsauces un piezīmes

## Ārējās saites
Emils Kemeni

**Emils Kemeni** (;  Pešta —  Budapešta) bija Ungārijas un ASV šahists.

## Biogrāfija
Piedzimis Ungārijas galvaspilsētā Budapeštā, taču daudzus gadus dzīvojis Ņujorkā, Filadelfijā un Čikāgā. 19. gadsimta beigās bijis viens no ASV vadošajiem šahistiem. 1891. gadā piekāpies mačā Džeimsam Mūram Hanhemam ar 4:5. 1893. gadā uzvarējis Frenklinas šaha kluba čempionātā, kā arī pirmajā Filadelfijas pilsētas šaha čempionātā. 1894. gadā atkārtoti uzvarējis Filadelfijas pilsētas šaha čempionātā. 1896. gadā mačā ar Džeksonu Šovalteru sacenties par ASV šaha čempiona nosaukumu, taču bijis spiests atzīt Šovaltera pārākumu (+4, -7, =4). 1904. gadā Sentluisā izcīnījis 4. vietu 7. ASV šaha kongresā (uzvarējis Frenks Māršals). Piedalījies dažādu ASV pilsētu un štatu šaha klubu mačos.

1890. gados bijis šaha nodaļas redaktors Filadelfijas laikrakstā *Public Ledger*, kurā publicējis Eiropas šaha turnīru apskatus. Viens no pirmajiem publicējis arī korespondencšaha partijas. Vienu gadu izdevis arī savu izdevumu — *American Chess Weekly*. 1910. gados atgriezies savā dzimtajā Budapeštā, kur arī nomiris.

## Atsauces

## Ārējās saites
Uskani

**Uskani** ir ciems Smiltenes novada Apes pagastā. Atrodas pagasta rietumu daļā 2 km no pagasta centra Apes, 55 km no novada centra Smiltenes un 177 km no Rīgas.

Apdzīvotā vieta atrodas netālu no autoceļa P19 (Ape (Vidzemes šoseja)—Igaunijas robeža).

## Atsauces
Džeimss Mūrs Hanhems

**Džeimss Mūrs Hanhems** (;  Vudvila —  Ņujorka) bija ASV šahists.

## Biogrāfija
Amerikas pilsoņu karā piedalījies "Ziemeļu" pusē un kļuvis par ASV armijas majoru. Pēc kara apmeties Manhatanā, kur izveidojies par vienu no vadošajiem Ņujorkas šahistiem. No 1884. līdz 1899. gadam spēlējis vairākos ASV šaha turnīros. 1885. gadā Manhatanas šaha kluba čempionātā bijis otrais aiz Jūdžīna Delmara. 1888. gadā Sinsinati dalījis 2.-3. vietu ASV šaha asociācijas turnīrā (uzvarējis Džeksons Šovalters). 1891. gadā Leksingtonā izcīnījis 3. vietu ASV šaha asociācijas turnīrā aiz uzvarētājiem Džeksona Šovaltera un Viljama Poloka. 1886. gadā piedalījies starptautiskajos šaha turnīros Londonā un Notingemā, taču abas reizes palicis turnīra tabulas lejasdaļā. 1889. gadā Ņujorkā 6. ASV šaha kongresā palicis 16. vietā (uzvarējuši Makss Veiss un Mihails Čigorins). 1891. gadā uzvarējis Ņujorkas šaha asociācijas čempionātā un mačā pieveicis Emilu Kemeni ar 5:4. 1893. gadā Ņujorkas šaha kluba 1. čempionātā dalījis 8.-9. vietu (uzvarējis Harijs Pilsberijs). 1894. gadā Ņujorkas šaha kluba 2. čempionātā dalījis 7.-9. vietu (uzvarējis Vilhelms Steinics).

Savas nāves brīdī bijis vecākais no toreiz dzīvojošiem ASV šaha meistariem. Mūsdienās pazīstams pēc viņa vārdā nosauktā šaha atklātņu varianta Filidora aizsardzībā — 1. e4 e5 2. Zf3 d6 3. d4 Zd7.

## Atsauces

## Ārējās saites
Žagatas (Apes pagasts)

**Žagatas** (augšzemnieku dialektā: **Žogotas**) ir ciems Smiltenes novada Apes pagastā. Atrodas pagasta austrumu daļā 13 km no pagasta centra Apes, 62,5 km no novada centra Smiltenes un 185 km no Rīgas.

Apdzīvotā vieta atrodas nomaļus no autoceļa A2, Cekulupītes krastā.

## Atsauces
2017. gada Omloop Het Nieuwsblad

**2017. gada ''Omloop Het Nieuwsblad*** bija [[šosejas riteņbraukšana]]s viendienas sacensības, kuras notika 25. februārī. Tā bija 72. reize, kad notika *Omloop Het Nieuwsblad* sacensības un tās bija ceturtās sacensības [[2017. gada UCI World Tour|2017. gada *UCI World Tour*]] kalendārā un pirmā reize, kad tās iekļautas *UCI World Tour* kalendārā.

Sacensībās trīs dalībnieku sprinta finišā uzvarēja [[Gregs Van Avermāts]] (**), pārspējot tā brīža Pasaules čempionu [[Peters Sagans|Peteru Saganu]] no ** un ** pārstāvi [[Seps Vanmarke|Sepu Vanmarki]]. Šie trīs dalībnieki izšķirošo atrāvienu izveidoja sacensību distances pēdējā ceturtdaļā.

== Komandas ==
Tā kā sacensības bija jaunums *UCI World Tour* kalendārā, tika ielūgtas visas *UCI WorldTeam* komandas, bet dalība nebija obligāta. Sacensībās piedalījās piecpadsmit no astoņpadsmit *WorldTeam* komandām; visas izņemot **, ** un *''. Piedalījās arī desmit UCI profesionālās kontinentālās komandas.

## Rezultāti

## Atsauces

## Ārējās saites

* 
*
Lipski (Apes pagasts)

**Lipski** ir ciems Smiltenes novada Apes pagastā. Atrodas pagasta centrālajā daļā 2 km no pagasta centra Apes, 57,5 km no novada centra Smiltenes un 179 km no Rīgas.

Apdzīvotā vieta atrodas pie autoceļa P39 (Alūksne—Ape).

## Atsauces
Žubes

**Žubes** ir ciems Smiltenes novada Apes pagastā. Atrodas pagasta dienvidrietumu daļā 12 km no pagasta centra Apes, 54 km no novada centra Smiltenes un 174 km no Rīgas.

Apdzīvotā vieta atrodas nomaļus no autoceļa A2.

## Atsauces
Viljams Poloks

**Viljams Henrijs Krauze Poloks** (;  Čeltnema —  Bristole) bija Lielbritānijas šahists un ārsts.

## Biogrāfija
Beidzis Kliftonas koledžu Bristolē un Karalisko ķirurgu koledžu Dublinā. Pēc studiju beigšanas 1882. gadā atgriezies Anglijā un bijis praktizējošs ķirurgs.

Ar šahu nopietni sācis nodarboties studiju laikā Dublinā. 1882. gadā Dublinas laikraksts *The Practical Farmer* pirmo reizi publicējusi viņa šaha partijas un šaha kompozīcijas. 1885. gadā Londonā piedalījies Lielbritānijas šaha asociācijas kongresā, kurā ieguvis 4. vietu aiz Izidora Gunsberga un Henrija Bērda. 1886. gadā Londonas šaha kluba meistaru turnīrā bijis 5. vietā astoņu spēlētāju konkurencē aiz Džozefa Blekbērna, Henrija Bērda, Izidora Gunsberga un Džeimsa Meisona. Tajā pašā gadā Londonā notikušā Lielbritānijas šaha federācijas čempionātā ieņēmis 10. vietu, taču sagādājis zaudējumu turnīra uzvarētājam Džozefam Blekbērnam. 1886. gadā Notingemas starptautiskajā turnīrā finišējis 7. vietā aiz Eimosa Bērna, Emīla Šallopa, Izidora Gunsberga, Johannesa Cukertorta, Henrija Bērda un Žana Taubenhausa. 1887. gada Stemfordas šaha turnīrā dalījis 3.—5. vietu (uzvarējis Džozefs Henrijs Bleiks). 1887. gadā Londonā 3. Lielbritānijas šaha asociācijas kongresā palicis 5. vietā aiz Eimosa Bērna, Izidora Gunsberga, Džozefa Blekberna un Johannesa Cukertorta. 1888. gadā Brefordā 4. Lielbritānijas šaha asociācijas kongresā dalījis 9.-10. vietu, bet tā paša gada Londonas šaha turnīrā dalījis 5.—6. vietu (abos turnīros uzvarējis Izidors Gunsbergs).

1880. gadu vidū dzīvojis Īrijā. 1885. gadā Dublinā uzvarējis 1. Īrijas šaha čempionātā. 1886. gadā šaha turnīrā Belfāstā uzvarējis visās partijās, apsteidzot Džozefu Blekbērnu un Eimosu Bērnu.

1889. gadā devies uz ASV, lai Ņujorkā piedalītos 6. ASV šaha kongresā, kurā ierindojies 11. vietā (uzvarējuši Makss Veiss un Mihails Čigorins). ASV nolēmis kļūt par profesionālu šahistu. Apmeties Baltimorā, kur bijis šaha nodaļas redaktors vietējā laikrakstā *Baltimore Sunday News*, kā arī rakstījis par ASV šaha aktualitātēm britu žurnālam *British Chess Magazine*. 1890. gadā Ņujorkā mačā uzvarējis Čārlzu Mēli ar 7½:6½, bet Sentluisas šaha kongresā ieņēmis 2. vietu. 1891. gadā zaudējis maču Jūdžīnam Delmaram ar 3:5 un dalījis ar Džeksonu Šovalteru 1.—2. vietu Leksingtonas šaha turnīrā, bet piekāpies savam pretiniekam papildu mačā par pirmo vietu.

1892. gadā bijis toreizējā Pasaules čempiona šahā Vilhelma Steinica sekretārs. 1893. gadā piedalījies divos turnīros Ņujorkā, kuros dalījis 4.—5. vietu un 9.-11. vietu (uzvarējis Emanuels Laskers). Vēlāk pārcēlies uz Kanādu. 1895. gadā Monreālā nospēlējis neizšķirti maču ar Džordžu Gosipu — 8½:8½ (+6, -6, =5). 1895. gada nogalē Hastingsas (Anglija) šaha turnīrā pārstāvējis Kanādu. Lai gan turnīrā gaitā spējis pieveikt Vilhlemu Steinicu un Zīgbertu Tarrašu, tomēr gala rezultātā nācies samierināties ar 19. vietu (uzvarējis Harijs Pilsberijs). Šī turnīra laikā uzzinājis, ka ir slims ar tuberkulozi. 1896. gada augustā atgriezies sava tēva mājās Bristoles priekšpilsētā Kliftonā, kur rudenī nomiris.

## Atsauces

## Ārējās saites
Martins Benjamins Mellers

**Martins Benjamins Mellers** ( -  ) bija Kēnigsbergā dzimis ķirurgs, kurš dzīvoja Kurzemē. Gleznotāja Johanna Lēberehta Eginka audžutēvs.

## Dzīvesgājums
Dzimis 1763. gada 11. novembrī kā trešais bērns Kārļa Reinholda Mellera (*Carl Reinhold Moeller*, 1731.-1775.) un Johannas Sofijas Šoreres (*Johanna Sophia Schorer*, 1735.-1811.) ģimenē. Viņam bija 8 brāļi un māsas, tostarp – dvīņubrālis Kristians Frīdrihs. Viņa znots, Annas Šarlotes Dorotejas Melleres (Anna Charlotte Dorothea Moeller, dzimusi 1791. gada 26. aprīlī, mirusi pēc 1826.) bija Kurzemes guberņas galvenais arhitekts Heinrihs Eduards Dihts (Heinrich Eduard Dicht, dzimis ap 1782. gadu Stolpē), bet viens no tiešajiem pēctečiem pēdējais Kurzemes guberņas galvenais arhitekts Artūrs Gotlībs Mellers (Arthur Gottlieb Moeller, dzimis 1860. gada 7. jūnijā Salienas pagastā, miris 7. novembrī Jelgavā).  

12 gadu vecumā Martins Benjamins zaudēja tēvu, tādēļ, visticamāk, sava onkuļa Frīdriha Vilhelma Mellera (*Friedrich Wilhelm Moeller*, 1739.-?) ietekmē nolēma apgūt mediķa profesiju un kļuva par ķirurgu. Pēc izglītības iegūšanas viņš devās uz Alsungas draudzes novadu, kur kļuva par brīvkunga Knigges ģimenes ārstu un apmetās Pievīkas muižā, kas mūsdienās zināma kā Rīvas ciems. 

1786. gada 20. augustā M.B. Mellers apprecēja Pievīkas muižas saimniecības vadītāju Luīzi Brīviņu (*Lovisa Brihwin*, arī *Brewe* vai *Brewern*), kurai tobrīd jau bija ārlaulības dēls, vēlākais gleznotājs Johans Lēberehts Eginks.

Drīz pēc kāzām (ap 1789. gadu) ģimene pārcēlās uz Dinsdurbes muižu, kur dzīvoja līdz 1819. gadam. M.B. Mellers šajā laikā kļuva par Drogu (*Drogen*, arī *Gros Drogen*) pasta stacijas pārvaldnieku. 

M.B. Mellera pirmā sieva nomira ap 1795. gadu. Drīzumā Mellers apprecējās ar Lovisu Šolleri (*Lovisa Scholler*), kura arī drīz nomira. Pēc tam Mellers apprecējās vēl divas reizes - 1803. gada 18. novembrī ar Amāliju Herdvigu Jēgernu, bet 1805. gada 21. septembrī - ar Annu Katrīnu Bēmu (*Boehm*).

M.B. Mellers mira no gripas 1834. gada 24. maijā Adzes kroņa muižā.

## Piederīgie
Visi Martina Benjamina Mellera brāļi un māsas dzimuši Kēnigsbergas Altštadtē: 

* Kristiāna Doroteja (*Christiana Dorothea*, dzimusi 1760. gada 18. jūlijā),
* Karls Heinrihs (*Carl Heinrich*, 1762. gada 8. marts),
* Kristians Friedrihs (*Christian Friedrich*, 1763. gada 10. novembris),
* Karolina Albertina (*Carolina Albertina*, 1765. gada 30. septembris),
* Johanna Henriete (*Johanna Henrietta*, 1767. gada 18. decembris),
* Daniēla Šarlote (*Daniela Charlotta*, 1769. gada 29. augusts),
* Juliāna Frederika (*Juliana Friederica*, 1771. gada 13. augusts)
* Luīze Regīna (*Loysa Regina*, 1774. gada 7. jūlijs).

## Atsauces
Vēveri (Apes pagasts)

**Vēveri** (augšzemnieku dialektā: **Vieveri**) ir ciems Smiltenes novada Apes pagastā. Atrodas pagasta ziemeļu daļā 3 km no pagasta centra Apes, 59 km no novada centra Smiltenes un 180 km no Rīgas.

## Atsauces
Džordžs Gosips

**Džordžs Gosips** (;  Ņujorka —  Hempšīra) bija Lielbritānijas šahists.

## Biogrāfija
Piedzimis ASV, taču jau divu gadu vecumā pēc mātes nāves kopā ar tēvu pārcēlies uz Angliju. Bijis pazīstams kā daudzu šaha turnīru dalībnieks, kurš nevairījies doties tālākos ceļojumos. 1874. gadā izdevis 900 lappušu garu šaha atklātnēm veltītu grāmatu "Šaha spēlētāju rokasgrāmata" (), kura piedzīvojusi vairākus izdevumus un 1888. gadā izpelnījusies toreizējā Pasaules čempiona šahā Vilhelma Steinica augstu novērtējumu.

Atsevišķos šaha turnīros guvis labus panākumus. Uzvarējis laikraksta *Chess Players Chronicle* korespondencšaha turnīrā (1873-1874), dalījis 5.-6. vietu Londonas turnīrā 1883. gadā (uzvarējis Kurts fon Bardelebens). 1887. gadā izcīnījis 3. vietu Austrālijas šaha čempionātā. 1895. gadā Monreālā nospēlējis neizšķirti maču ar Viljamu Poloku — 8½:8½ (+6, -6, =5).

Tomēr bijis arī bēdīgi slavens ar virkni pēdējo vietu spēcīgos šaha turnīros: 5., (1889), 6., (1890) un 7. (1892) Lielbritānijas šaha federācijas kongresā, 6. Vācijas šaha federācijas čempionātā (1889) un Ņujorkas šaha turnīrā (1893). Tikai Ņujorkas 1889. gada šaha turnīrā viņam izdevies izvairīties no šāda rezultāta, finišējot 18. vietā 20 dalībnieku konkurencē.

Aizgājis no dzīves Liphukas ciemā Hempšīras grāfistē Anglijas dienvidos.

## Atsauces

## Ārējās saites
2017. gada Strade Bianche

**2017. gada ''Strade Bianche*** bija [[šosejas riteņbraukšana]]s viendienas sacensības, kuras notika 4. martā. Tā bija 11. reize, kad notika *Strade Bianche* sacensības un tās bija piektās sacensības [[2017. gada UCI Pasaules tūre]]s kalendārā un pirmā reize, kad tās iekļautas UCI Pasaules tūres kalendārā.

Polijas sportists [[Mihals Kvjatkovskis]] (**) kļuva par otro sportistu aiz [[Fabians Kančellāra|Fabiana Kančellāras]], kurš sacensībās uzvarējis  vairākas reizes. Kvjatkovskis veica izšķirošo izrāvienu no četru favorītu grupas aptuveni 15 kilometrsu līdz finišam un spēja izcīnīt uzvaru vienatnē. Otro vietu ieņēma [[Gregs Van Avermāts]] no **, atpaliekot piecpadsmit sekundes, bet vēl divas sekundes vēlāk trešajā vietā finišēja ** pārstāvis [[Tims Vellenss]].

Sacensībās startēja arī Latvijas sportists [[Toms Skujiņš]], pārstāvot ** komandu. Skujiņš finišēja 75. vietā.

== Komandas ==
Tā kā sacensības bija jaunums [[UCI Pasaules tūre]]s kalendārā, tika ielūgtas visas *UCI WorldTeam* komandas, bet dalība nebija obligāta. Tomēr pilnīgi visas astoņpadsmit *WorldTeam'' komandas izvēlējās piedalīties un tā kļuva par pirmo šādu reizi attiecībā uz 2017. gadā iekļautajām sacensībām. Piedalījās arī trīs UCI profesionālās kontinentālās komandas..

## Rezultāti

## Atsauces

## Ārējās saites

* 
*
Paskals Vērleins

**Paskals Vērleins** (; dzimis ) ir profesionāls vācu sacīkšu braucējs, kurš pašlaik startē Pirmās formulas autosacīkstēs, pārstāvot *[[Sauber]]* komandu. Lai gan Paskalam Vērleinam pieder dubultpilsonība Vācijā un Maurīcijā, savā profesionālajā karjerā viņš galvenokārt startē zem Vācijas nacionālā karoga.

Vērleins Pirmās formulas sacensībās debitēja . gada sezonā ''Manor'' komandas sastāvā, kur 2016. gada Austrijas ''Grand Prix'' izcīņas laikā viņam izdevās izcīnīt savu pirmo *Formula 1* karjeras punktu.

Paskals Vērleins ir pazīstams arī kā 2015. gada *[[Deutsche Tourenwagen Masters|DTM]]* (*Deutsche Tourenwagen Masters*) salonautomobiļu sacensību čempions.

## Atsauces

## Ārējās saites

*
Pēteris Endzelis

**Pēteris Endzelis** (dzimis  Latvijā) ir latviešu obojists.

## Biogrāfija

1989. gadā sācis apgūt obojas spēli Emīla Dārziņa speciālajā mūzikas skolā pie Ulda Urbāna, turpinot studijas Liepājas mūzikas koledžā un Jāzepa Vītola Latvijas Mūzikas akadēmijā Viļņa Pelnēna obojas klasē. Bijis oboju grupas koncertmeistars Liepājas simfoniskajā orķestrī (1998–2005). Kopš 2001. gada – oboju grupas koncertmeistars Latvijas Nacionālajā operā. No 2011. gada arī kamerorķestra *Sinfonietta Rīga* pirmā oboja. Kā solists uzstājies ar kamerorķestri *Kremerata Baltica* un Gidonu Krēmeru,  Martu Sudrabu Eiropas slavenākajās koncertzālēs, kā arī ar Liepājas simfonisko orķestri un Latvijas Nacionālās operas orķestri. Spēlējis Mstislava Rostropoviča, Vladimira Aškenazi, Marisa Jansona, Andra Nelsona, Nēmes Jervi, Pāvo Jervi, Heinca Holigera, Kšištofa Penderecka, Olari Eltsa, Andra Pogas, Korneliusa Meistera  u.c. diriģentu vadībā. Regulāri sadarbojies ar Ziemeļu Simfonisko orķestri un Tallinas kamerorķestri, Latvijas Nacionālo simfonisko orķestri. 2010. gadā saņēmis *AS "Latvijas Gāzes" Gada balvu Operai* kā labākais operas orķestra mūziķis.

## Atsauces